Ciclopentano

O ciclopentano é un hidrocarburo alicíclico saturado moi inflamable con fórmula química C5H10, formado por un anel de cinco átomos de carbono cada un unido a dous átomos de hidróxeno por encima e debaixo do plano do anel.  É un líquido incoloro con cheiro a petróleo. O ciclopentano é un cicloalcano (alcano que ten un ou máis ciclos na súa molécula).
miniatura|esquerda|120px|A estrutura típica do ciclopentano é a conformación en "sobre". Fórmase polo cracking do ciclohexano en presenza de alúmina a alta temperatura e presión.

Foi preparado por primeira vez en 1893 polo químico alemán Johannes Wislicenus.J. Wislicenus and W. Hentschel (1893) "Der Pentamethenylalkohol und seine Derivate" (Ciclopentanol e os seus derivados), Annalen der Chemie, 275 : 322-330; ver especialmente as páxinas 327-330.  Wislicenus preparou o ciclopentano a partir de ciclopentanona ("Ketopentamethen"), que se prepara quentando adipato de calcio.

Aplicacións industriais
O ciclopentano utilízase na fabricación de resinas sintéticas e adhesivos de goma e tamén para producir unha estrutura celular tipo escuma (blowing agent) na fabricación da escuma illante de poliuretano, que se encontra en moitas aplicacións domésticas, como refrixeradores e conxeladores, en substitución de substancias nocivas para o medio ambiente como o CFC-11 e HCFC-141b  Greenpeace - Appliance Insulation

Tecnoloxías máis avanzadas, como hardware de computadoras e equipamento para viaxar ao espazo empregan lubricantes de ciclopentano multialquilados (MAC) debido á súa extremadamente baixa volatilidade.  Pennzane - lubrication technology

Formulación dos cicloalcanos

Os cicloalcanos poden ser formulados por un proceso chamado reformado catalítico. Por exemplo, o 2-metilbutano pode ser reformado a ciclopentano utilizando un catalizador de platino.
miniatura|esquerda|Modelo estendido do ciclopentano.

Notas

Categoría:Hidrocarburos